《书桐叶》
唐代·任氏

拭翠敛蛾眉，郁郁心中事。搦管下庭除，书成相思字。

此字不书石，此字不书纸。书在桐叶上，愿逐秋风起。

天下有心人，尽解相思死。天下负心人，不识相思字。

有心与负心，不知落何地。

作者简介：唐人。西川节度使崔宁妾。宁镇蜀，代宗大历三年入朝。泸州刺史杨子琳乘机攻成都，任氏素骁果，出家财十万募勇士，得千人，设部队，自帅以击之。子琳大惧，会粮尽，且大雨，败走。后赐名宁任氏，封夫人。成都有浣花夫人祠。